bluuebunny/crossref_metadata_2025 huggingface dataset:
Entomopathogenic microorganisms: their role in insect pest management
Authors: Deka Bhabesh , Baruah Chittaranjan , Babu Azariah
Published: September 2021

Background

Entomopathogens are pathogenic to insect pests. Several types of naturally occurring, viz. fungus, bacteria, viruses, and nematodes, infect a range of insect pests and help manage crop growth. They offer several advantages over chemical pesticides, including being precise, safe, and ecologically sustainable. Agricultural systems are streamlined, and changes to natural ecosystems occur. Viruses, bacteria are host-specific, while fungi have a greater host range, and they may infect both soil-dwelling and aboveground pests.

Main body

The study highlights the current state of knowledge on entomopathogenic microorganisms (EM) (entomopathogenic fungi, nematodes, viruses, bacteria, etc.) as it relates to their current usage as biological pest management. It is essential to enhance our understanding of the ecology of EM and their role in nature to use a variety of biological control techniques against insect hosts. This article may help to comprehend their accomplishments in the significant field. Some recent researches indicated common patterns in interactions between insect pests and EM.

Conclusion

More focus has been placed on the use of natural enemies like entomopathogens for pest control in recent years. EM expands possibilities for insect control. Eco-friendly alternatives to existing agricultural pesticides are being developed which are utilized to control insect pests and support agricultural sustainability.
Immigrants' Employment Stability Over the Great Recession and Its Aftermath
Authors: Tamborini Christopher R. , Villarreal Andrés
Published: September 2021

We examine immigrant men's employment stability during the Great Recession and its aftermath using a longitudinal approach that draws on data from the Survey of Income and Program Participation (SIPP), a nationally representative panel survey of U.S. residents. Discrete-time event-history models are used to estimate male immigrants' relative risk of experiencing an involuntary job loss or underemployment, defined as working less than full-time involuntarily. The analysis also investigates differences in job stability by immigrant documentation status. Undocumented immigrants are identified using a logical allocation method augmented with external information about whether the respondent was successfully matched with administrative data. We find that immigrants are at significantly higher risk of involuntary job loss, and especially of underemployment relative to native-born workers. Undocumented immigrants face a greater risk of adverse job transitions, particularly underemployment in the first part of the recession. When demographic and job characteristics are taken into account, immigrant-native and documented-undocumented differences attenuate but remain in many instances. A comparison of our findings with those from an earlier nonrecessionary period from 2004 to 2006 suggests that immigrants' higher risk of employment instability may be attributed to the recession.
Investigating the Structure of Son Bias in Armenia With Novel Measures of Individual Preferences
Authors: Schief Matthias , Vogt Sonja , Efferson Charles
Published: September 2021

Sex ratios at birth favoring boys are being documented in a growing number of countries, a pattern indicating that families selectively abort females. Son bias also explains why, in many countries, girls have more siblings and are born at relatively earlier parities compared with their brothers. In this study, we develop novel methods for measuring son bias using both questionnaire items and implicit association tests, and we collect data on fertility preferences and outcomes from 2,700 participants in Armenia. We document highly skewed sex ratios, suggesting that selective abortions of females are widespread among parents in our sample. We also provide evidence that sex-selective abortions are underreported, which highlights the problem of social desirability bias. We validate our methods and demonstrate that conducting implicit association tests can be a successful strategy for measuring the relative preference for sons and daughters when social desirability is a concern. We investigate the structure of son-biased fertility preferences within households, across families, and between regions in Armenia, using measures of son bias at the level of the individual decision-maker. We find that men are, on average, considerably more son-biased than women. We also show that regional differences in son bias exist and that they appear unrelated to the socioeconomic composition of the population. Finally, we estimate the degree of spousal correlation in son bias and discuss whether husbands are reliably more son-biased than their wives.
Λαπαροσκοπική πειραματική ημισπληνεκτομή με τη χρήση συστήματος RFA radiofrequency ablation
Authors: Λιντζέρης Ιωάννης
Published: September 2021

Εισαγωγή: Το σύστημα ραδιοσυχνοτήτων θερμότητας RFA-Radiofrequency ablation είναι μια πρωτοποριακή ελάχιστα επεμβατική θεραπευτική τεχνική που εφαρμόζεται σε περιπτώσεις ανεγχείρητων όγκων του ήπατος προκαλώντας ιστική θερμική καταστροφή και πηκτική νέκρωση. Η λαπαροσκοπική μερική σπληνεκτομή είναι μια καθιερωμένη θεραπευτική μέθοδος με γνώμονα τη διατήρηση της σπληνικής λειτουργίας. Η σύζευξη των δύο αυτών τεχνικών στη θεραπευτική της σπληνικής νοσολογίας αποτελεί σαφώς καινοτόμο πρόταση και μια επιστημονική πρόκληση.Σκοπός: H παρούσα πειραματική μελέτη επιχειρεί τη διερεύνηση της εφαρμογής και χρησιμότητας του συστήματος ραδιοσυχνοτήτων-Radiofrequency ablation στη διενέργεια λαπαροσκοπικής μερικής σπληνεκτομής.Υλικό-Μέθοδος: Διενεργήθη μερική σπληνεκτομή με λαπαροσκοπική τεχνική σε 8 λευκούς αρσενικούς χοίρους εκτροφείου υπό γενική αναισθησία. Για τη διενέργεια της μερικής σπληνεκτομής χρησιμοποιήθηκε μια συσκευή RFA με Cooltip RF system-σύστημα ψυχρής κεφαλής ηλεκτροδίου με την οποία προκλήθηκε διατομή του σπληνικού ιστού και αφαίρεση του κατώτερου πόλου. Στη συνέχεια μετά το πέρας της επεμβάσεως και αφού ανένηψαν τα 8 ζωικά μοντέλα ταξινομήθηκαν σε 4 ομάδες και οδηγήθηκαν σε ευθανασία κατά τους εξής χρόνους : α) αμέσως μετά β)σε 7 ημέρες γ) σε 30 ημέρες και σε δ) σε 120 ημέρες. Τα χειρουργικά παρασκευάσματα εστάλησαν για παθολογοανατομική εξέταση.Αποτελέσματα: Η μέθοδος εφαρμόσθηκε επιτυχώς και στα οκτώ ζωικά μοντέλα χωρίς να ανακύψουν ιδιαίτερα διεγχειρητικά και μετεγχειρητικά συμβάντα. Η απώλεια αίματος κατά τη διάρκεια της επέμβασης ήταν ελάχιστη. Μετεγχειρητικά δεν ανιχνεύθηκαν κλινικές επιπλοκές, στοιχεία αιμορραγίας ή φλεγμονής ή οποιασδήποτε μορφή νοσηρότητας. Παράλληλα δεν υπήρξαν αρνητικές επιπτώσεις που να αφορούν την επιβίωση. Ο ιστολογικός έλεγχος δεν ανέδειξε παθολογικές αλλοιώσεις του εναπομείναντα σπληνικού παρεγχύματος.Συμπεράσματα: Η έρευνα αυτή καταδεικνύει την ασφάλεια και αποτελεσματικότητα της RFA της λαπαροσκοπικής μερικής σπληνεκτομής με τη χρήση του συστήματος RFA. Ενισχύει τον ισχυρισμό ότι πρόκειται για μια σχετικά αναίμακτη ελάχιστα επεμβατική μέθοδο που στοχεύει στη διατήρηση τμήματος του σπλήνα και της σπληνικής λειτουργίας.
Επαγγελματική εξουθένωση στην ειδική αγωγή
Authors: Χατζηπέμου Θεολόγος
Published: September 2021

Σκοπός της παρούσας διατριβής είναι η μελέτη της επαγγελματικής εξουθένωσης στο χώρο της ειδικής αγωγής μέσω μιας συνδυαστικής μεθοδολογικής προσέγγισης. Συγκεκριμένα μέσω της ποσοτικής έρευνας ελέγχεται α) η ισχύς και τα όρια της ατομοκεντρικής και δυναμικής θεώρησης εξετάζοντας i) την επίδραση ενδο-ατομικών, οργανωσιακών, διαπροσωπικών και κοινωνιο-δημογραφικών παραγόντων στην εμφάνιση της επαγγελματικής εξουθένωσης και των διαστάσεων της και ii) των δομικών μοντέλων πρόβλεψης της επαγγελματικής εξουθένωσης β) την καλή προσαρμογή του θεωρητικού μοντέλου των Maslach και Jackson (1981) που αφορά την επαγγελματική εξουθένωση, όπως αυτό αναλύεται στις τρεις διαστάσεις (συναισθηματική εξάντληση, αποπροσωποποίηση, προσωπικά επιτεύγματα) μέσω i) του ελέγχου εγκυρότητας κατασκευής της κλίμακας επαγγελματικής εξουθένωσης Maslach Burnout Inventory (MBI) (Fοrm ED: Maslach, Jackson & Schwab, 1986∙ Kokkinos, 2000∙ 2006) και ii) της καλής προσαρμογής δομικών μοντέλων της αλληλουχίας των διαστάσεων της επαγγελματικής εξουθένωσης και γ) την επίδραση της επαγγελματικής κατηγορίας στην εμφάνιση της επαγγελματικής εξουθένωσης και των διαστάσεων της. Μέσω της ποιοτικής προσέγγισης διερευνώνται οι γνωστικές και συναισθηματικές παράμετροι της επαγγελματικής εξουθένωσης και παράγοντες που προάγουν την ανάδυση διαφορετικών οπτικών.
Η κοινωνική πολιτική για τους άστεγους στην Ελλάδα
Authors: Κουραχάνης Νικόλαος
Published: September 2021

Η διατριβή εξετάζει την έλλειψη στέγης από την οπτική της κοινωνικής πολιτικής σε επίπεδο θεωρητικό, πολιτικό και εμπειρικό. Στο θεωρητικό μέρος επιχειρείται επισκόπηση των ερμηνευτικών προσεγγίσεων για την έλλειψη στέγης, της σχέσης της με τα καθεστώτα ευημερίας, των ορισμών και των μεθοδολογιών μέτρησης της, καθώς και των τύπων κοινωνικών υπηρεσιών για τους άστεγους. Στο μέρος των πολιτικών αναλύονται οι ενέργειες ευρωπαϊκών οργανισμών, χαρτογραφούνται καλές πρακτικές κρατών μελών και γίνεται εμβάθυνση στην περίπτωση της Ελλάδας. Τα ευρήματα του εμπειρικού μέρους αναδεικνύουν πως την στιγμή επιδείνωσης του προβλήματος στην Ελλάδα, ο χαρακτήρας των μέτρων παραμένει πυροσβεστικός. Κυριαρχούν φιλανθρωπικού τύπου πρακτικές με επίκεντρο υπηρεσίες έκτακτης ανάγκης που υλοποιούνται από ΜΚΟ. Γεγονός που συνιστά ουσιαστική διάβρωση της κοινωνικής ιδιότητας του πολίτη.
Κλιματική αλλαγή
Authors: Τσακμακίδου Αικατερίνη
Published: September 2021

Η κλιματική αλλαγή αποτελεί όλο και συχνότερα βασικό θέμα στις καθημερινές συζητήσεις των ανθρώπων. Διεθνείς συγκριτικές μελέτες αποδεικνύουν ότι η κλιματική αλλαγή θεωρείται από τους απλούς πολίτες ως ένα περιβαλλοντικό πρόβλημα που ήδη υφίσταται και συχνά συγχέεται με την καταστροφή του στρατοσφαιρικού όζοντος. Οι αποφάσεις για την προστασία του κλίματος λαμβάνονται τοπικά από τους Δήμους και συγκεκριμένα από τα Δημοτικά Συμβούλια. Αυτές οι αποφάσεις και τα ενδεχόμενα μέτρα που θα ληφθούν θα έχουν σημαντικές συνέπειες στις περιοχές που θα αντιμετωπίσουν τις επιδράσεις της αλλαγής κλίματος. Στην περίπτωση μας πρόκειται για μια νησιωτική περιοχή με έντονη τουριστική κίνηση. Η έρευνα μας εξετάζει τους καθοριστικούς παράγοντες και τις διαστάσεις της κατανόησης από μέρους των εκλεγμένων τοπικών εκπροσώπων αναφορικά με την κλιματική αλλαγή και την προστασία του κλίματος. Ως πληθυσμός της έρευνας ορίσθηκε το σύνολο των εν ενεργεία Δημοτικών και Τοπικών Συμβούλων Ρόδου κατά τη θητεία τους 2010 –2014. Ο Δήμος Ρόδου αντιμετωπίζει μια σύγχρονη περιβαλλοντική πρόκληση όπως και κάθε ευρωπαϊκή πόλη, αυτή της προστασίας του κλίματος. Τα αποτελέσματα της έρευνας έδειξαν ότι οι δημοτικοί σύμβουλοι ανησυχούν για την κλιματικοί αλλαγή σε μεγάλο βαθμό αλλά και ότι υπάρχει σύγχυση με άλλα περιβαλλοντικά προβλήματα όπως η μείωση του στρώματος του όζοντος ή οι πυρηνικές δοκιμές. Πιστεύουν επίσης ότι η ευθύνη επιβολής μέτρων για την Προστασία του Κλίματος βαρύνει τα Δημοτικά Συμβούλια και προτείνουν μια ολοκληρωμένη περιβαλλοντική πολιτική που να στηρίζεται σε σύγχρονες υποδομές. Ο Δήμος Ρόδου θα καταφέρει να ανταπεξέλθει στη σοβαρότητα του κινδύνου της Κλιματικής Αλλαγής εάν εφαρμόσει ουσιαστικές λύσεις που δεν θα επικαλύπτουν προσωρινά τα προβλήματα αλλά θα έχουν έναν ορίζοντα μακροπρόθεσμης διάρκειας ως υψίστης σημασίας προτεραιότητα.
Γενετική διαφοροποίηση των κυρίαρχων βενθικών πολυχαίτων σε λιμνοθάλασσες του Αμβρακικού Κόλπου
Authors: Βασιλειάδου Αικατερίνη
Published: September 2021

Σκοπός της μελέτης είναι η διερεύνηση των περιβαλλοντικών παραγόντων που παίζουν σημαντικό ρόλο στο σχηματισμό των προτύπων της γενετικής ποικιλότητας και της γονιδιακής ροής στους πληθυσμούς δύο ειδών βενθικών πολυχαίτων. Αρχικά, εκτιμήθηκαν οι περιβαλλοντικές μεταβλητές και οι συγκεντρώσεις των βαρέων μετάλλων, πέντε λιμνοθαλασσών του Αμβρακικού κόλπου από μετρήσεις σε δείγματα που συλλέχθηκαν σε τέσσερεις, εποχικές δειγματοληψίες ώστε να περιγραφεί η οικολογική κατάσταση των λιμνοθαλασσών. Στη συνέχεια, μελετήθηκε η γενετική ποικιλότητα τμήματος του γονιδίου COI (mtDNA) πληθυσμών δύο από τα πλέον άφθονα είδη πολυχαίτων με διαφορετική ικανότητα διασποράς. Πρόκειται για το είδος Hediste diversicolor το οποίο έχει περιορισμένη ικανότητα διασποράς, και το είδος Nephtys hombergii, με μεγάλη ικανότητα διασποράς. Από τα αποτελέσματα της ανάλυσης των περιβαλλοντικών μεταβλητών προέκυψε ότι οι διακυμάνσεις τους, οφείλονταν σε φυσικά αίτια και δεν εντοπίστηκαν πηγές εντατικής επιβάρυνσης. Η γενετική ανάλυση του είδους H. diversicolor, έδειξε ότι οι πληθυσμοί του στον Αμβρακικό μοιράζονται μοναδικούς απλότυπους, οι οποίοι ξεχωρίζουν σε μεγάλο βαθμό από αυτούς της ανατολικής Μεσογείου, υποδηλώνοντας ότι οι πληθυσμοί της περιοχής ήταν απομονωμένοι σε μεγάλο βαθμό. Επιπλέον, υπάρχουν σαφείς ενδείξεις ότι η γενετική διαφοροποίηση των πληθυσμών της περιοχής μελέτης, οφείλεται στην πλήρη απομόνωση του Αμβρακικού Κόλπου από το Ιόνιο Πέλαγος και φαίνεται να σχετίζεται με τις συνθήκες υποξίας που διαπιστώθηκαν στον Κόλπο κατά τη διάρκεια του σχηματισμού του. Η γενετική ανάλυση για το είδος N. hombergii έδειξε υψηλή ενδοειδική ποικιλότητα σε όλες τις λιμνοθάλασσες, με τις διακυμάνσεις στις συχνότητες των απλοτύπων να τείνουν να ακολουθούν εποχικό πρότυπο. Τα αποτελέσματα έδειξαν συσχέτιση του pH της στήλης του νερού, του δυναμικού οξειδοαναγωγής (Eh) και της συγκέντρωσης των φωσφορικών (PO4) του ιζήματος, με τα παρατηρούμενα πρότυπα κατανομής της γενετικής ποικιλότητας.
Edgar Allan Poe’s presence in greek literature (1878-1900)
Authors: Τσιράκογλου Ελευθερία
Published: September 2021

Η παρούσα διδακτορική διατριβή διερευνά την παρουσία του Έντγκαρ Άλλαν Πόου στην ελληνική λογοτεχνία κατά το τέλος του 19ου και τις αρχές του 20ου αιώνα συσχετίζοντας τα έργα του με συγκεκριμένα έργα του Εμμανουήλ Ροΐδη, (1849- 1896) του Γεωργίου Βιζυηνού (1849-1896) και του Νικολάου Επισκοπόπουλου(1874-1944). Συγκεκριμένα, η παρούσα μελέτη επιχειρεί να αποσαφηνίσει τους τρόπους με τους οποίους συνδιαλέγονται τα έργα αυτών των τριών συγγραφέων με τα έργα του Πόου έχοντας ως αποτέλεσμα την εισαγωγή ποικίλων είδων γραφής στην ελληνική παραγωγή της εποχής. H διατριβή εστιάζει στις θεωρίες γραφής, στα θέματα, στις καινοτόμες αφηγηματικές τεχνικές του Πόου καθώς και σε βασικές έννοιες όπως είναι, για παράδειγμα, τα ευαίσθητα όρια ανάμεσα στη ζωή και στο θάνατο, η προβληματική πρακτική ανάγνωσης της πόλης και των κατοίκων της, τα ευρηματικά μέσα που χρησιμοποιεί ο ερευνητής για τη διαλεύκανση μυστηρίων, η περιγραφή μυστηριωδών γυναικείων χαρακτήρων αλλά και υπερευαίσθητων ανδρικών χαρακτήρων. Εστιάζοντας σε αυτές τις διαφορετικές πτυχές της γραφής του Πόου, οι συγκεκριμένοι συγγραφείς, με έντονα διαπολιτισμικά ενδιαφέροντα, γράφουν διηγήματα τα οποία εμπλουτίζουν τις λογοτεχνικές συμβάσεις της εποχής με καινοτόμα θέματα και μοτίβα. Περαιτέρω, η παρούσα διατριβή εξετάζει τις μεταφράσεις διηγημάτων του Πόου στα ελληνικά από τον Ροΐδη με στόχο να τονίσει τους τρόπους με τους οποίους το έργο του Πόου καθίσταται γνωστό στο ελληνόφωνο αναγνωστικό κοινό της εποχής. O απώτερος στόχος της παρούσας διατριβής είναι να ενταχθεί και να διευρύνει την ήδη εξελισσόμενη συζήτηση που αφορά την επίδραση του Πόου ανά τον κόσμο.
Μελέτη συσχέτισης της έκφρασης του γονιδίου ERCC1 σε επίπεδο mRNA και πρωτεΐνης, και των ρυθμιστικών παραγόντων του, με την επιβίωση σε ασθενείς με μη μικροκυτταρικό καρκίνο πνεύμονα
Authors: Βασάλου Ελένη
Published: September 2021

Ο καρκίνος του πνεύμονα είναι η κύρια αιτία θανάτου από κακοήθη νόσο στον δυτικό κόσμο. Η χημειοθεραπεία με βάση τα πλατινούχα φάρμακα, παρά τη σχετική τοξικότητα, έχει γίνει ευρέως αποδεκτή ως η κύρια θεραπευτική αντιμετώπιση στον ΜΜΚΠ. Το γονίδιο ERCC1 έχει ενοχοποιηθεί για την ανάπτυξη θεραπευτικής αντοχής στην πλατινούχα χημειοθεραπεία, μέσω του μηχανισμού επιδιόρθωσης νουκλεοτιδικών βλαβών (NER). Στον μηχανισμό αυτόν, η πρωτεΐνη ERCC1 σχηματίζει σύμπλοκο με την πρωτεΐνη XPF. Tο σύμπλοκο αυτό οδηγείται στο σημείο της βλάβης μέσω της σύνδεσής του με την πρωτεΐνη XPA. Παράλληλα, η πρωτεΐνη MZF1 φαίνεται να ρυθμίζει την έκφραση του ERCC1 ως μεταγραφικός καταστολέας. Σκοπός του προτεινόμενου ερευνητικού έργου ήταν η διερεύνηση της πιθανής συσχέτισης της έκφρασης των μοριακών παραγόντων ERCC1, XPF, XPA και MZF1 με την ανταπόκριση στην πλατινούχα χημειοθεραπεία και την επιβίωση σε ασθενείς με ΜΜΚΠ. Συνολικά, 94 ασθενείς προχωρημένου σταδίου ΜΜΚΠ συμπεριλήφθηκαν αναδρομικά στη μελέτη. Στο σύνολο των ασθενών μελετήθηκε ανοσοϊστοχημικά η έκφραση της ERCC1 πρωτεΐνης, ενώ 31 ασθενείς εξαιρέθηκαν από τη μελέτη γονιδιακής έκφρασης λόγω ανεπαρκούς υλικού. Από τους εναπομείναντες, σε 63 ασθενείς ενισχύθηκαν επιτυχώς τα γονίδια ERCC1 & XPA, σε 62 ασθενείς το γονίδιο MZF1, και σε 32 ασθενείς το γονίδιο XPF. Η έκφραση όλων των μοριακών αυτών δεικτών συσχετίστηκε με τα κλινικά και δημογραφικά χαρακτηριστικά των ασθενών, την ανταπόκριση στη χημειοθεραπεία και την επιβίωση. Από τα αποτελέσματα της έρευνας βρήκαμε ότι τα αντικειμενικά ποσοστά ανταπόκρισης στη θεραπεία (RR) των ασθενών δεν επηρεάστηκαν από την έκφραση των υπό μελέτη μοριακών δεικτών. Ωστόσο, η χαμηλή πρωτεϊνική έκφραση ERCC1 φάνηκε να σχετίζεται με καλύτερο ποσοστό ελέγχου της νόσου (DCR, p=0.042) και μεγαλύτερη επιβίωση (OS, p=0.045). Επίσης, ο συνδυασμός χαμηλής γονιδιακής έκφρασης ERCC1 με παράλληλα υψηλή γονιδιακή έκφραση MZF1 φάνηκε να σχετίζεται με ευμενέστερη επιβίωση (OS, p=0.037). Συμπερασματικά φαίνεται ότι η φαρμακογενωμική προσέγγιση θα μπορούσε υπό προϋποθέσεις να παρέχει μια νέα θεραπευτική στρατηγική στον ΜΜΚΠ. Η πρωτεΐνη ERCC1 θα μπορούσε να αποτελέσει σημαντικό προγνωστικό παράγοντα και να φανεί χρήσιμη στην εξατομίκευση της χημειοθεραπείας στον ΜΜΚΠ προχωρημένου σταδίου.
Νέες στρατηγικές της διδασκαλίας των (μαθηματικών) κλασμάτων σε παιδιά της ΣΤ΄ δημοτικού με μαθησιακές δυσκολίες μέσω του εικονικού μαθησιακού περιβάλλοντος των νέων τεχνολογιών της πληροφορικής και της επικοινωνίας (ΤΠΕ)
Authors: Πολύδωρος Γεώργιος
Published: September 2021

Η εργασία διερευνά νέες μεθόδους διδασκαλίας των μαθηματικών και ιδιαίτερα των κλασμάτων σε μαθητές με μαθησιακές δυσκολίες (ΜΔ), ενσωματώνοντας τις τεχνολογίες της πληροφορικής και της επικοινωνίας (ΤΠΕ). Πολλές έρευνες έχουν αποφανθεί ότι τα κλάσματα είναι ένα δύσκολο κομμάτι των μαθηματικών λόγω της εννοιολογικής αλλαγής. Επιπλέον, πολλές έρευνες έχουν αναδείξει την χρησιμότητα των ΤΠΕ στην μαθησιακή διαδικασία. Η συγκεκριμένη έρευνα, λοιπόν, θα προσπαθήσει να αμβλύνει το πρόβλημα των κλασμάτων σε μαθητές με μαθησιακές δυσκολίες κάνοντας χρήση κάποιων από τα νέα τεχνολογικά εργαλεία. Στην εργασία αυτή ως διαγνωστικό κριτήριο για τις ΜΔ θεωρήθηκε η Ανταπόκριση στη Διδασκαλία. Η μεθοδολογία της έρευνας είναι η εμπειρική με ποσοτικό χαρακτήρα και με ένα μικρό κομμάτι ποιοτικής. Συγκεκριμένα, επιλέχτηκαν 120 μαθητές της ΣΤ Δημοτικού με μαθησιακές δυσκολίες, οι οποίοι χωρίστηκαν τυχαία σε τέσσερις πειραματικές ομάδες. Στις ομάδες αυτές εφαρμόστηκαν διδασκαλίες α) μέσω του η/υ β) μέσω video γ) μέσω η/υ και video και δ) μόνο διάλεξη. Για την διδασκαλία χρησιμοποιήθηκαν εκπαιδευτικά σενάρια προσαρμοσμένα στα λογισμικά Μπάρες, Πίτσα/Τούρτα και Γεωπίνακας του προγράμματος του ΠΙ, Τα παιδιά κάνουν Μαθηματικά. Διενεργήθηκαν τεστ με ασκήσεις κλασμάτων, συνεντεύξεις και συμπληρώθηκαν ερωτηματολόγια για να αξιολογηθούν οι επιδόσεις, οι μεταγνωστικές στρατηγικές του σχεδιασμού και του αυτοελέγχου και να παρατηρηθούν τα μαθησιακά στυλ των μαθητών με ΜΔ. πριν και μετά τις διδασκαλίες. Επιπλέον, κατά την διάρκεια και στο τέλος της διαδικασίας οι μαθητές κλήθηκαν να συμπληρώσουν δύο ερωτηματολόγια σχετικά με τις αντιλήψεις τους για τα λογισμικά του προγράμματος του ΠΙ, το ένα και το άλλο για τις απόψεις τους για τα οπτικοακουστικά μέσα στην μάθηση και την στάση τους απέναντι στα Μαθηματικά. Τα ερωτηματολόγια των μεταγνωστικών στρατηγικών και του μαθησιακού στυλ μεταφράστηκαν από την ξένη βιβλιογραφία και προσαρμόστηκαν στην συγκεκριμένη έρευνα. Τα αποτελέσματα της στατιστικής ανάλυσης έδειξαν ότι επιτεύχθηκε βελτίωση των μεταγνωστικών στρατηγικών, βελτίωση του οπτικού και ενεργητικού μαθησιακού στυλ, καλύτερη κατανόηση των κλασμάτων στις ομάδες που εφαρμόστηκε διδασκαλία μέσω του η/υ και μέσω του η/υ & video, με καλύτερα αποτελέσματα στην ομάδα του η/υ & video.
Measuring and modeling income inequality in Greece
Authors: Χρύσης Κωνσταντίνος
Published: September 2021

Η εισοδηματική ανισότητα είναι ιδιάζουσας σημασίας λόγω της στενής τηςσχέσης με την κοινωνική αδικία και για αυτό τον λόγο έχει αποτελέσειαντικείμενο εκτεταμένης μελέτης από φιλόσοφους, πολιτικούς επιστήμονες,κοινωνιολόγους και οικονομολόγους. Η διδακτόρική διατριβή επικεντρώνεταιστην μελέτη της ατομικής εισοδηματικής κατανομής στην Ελλάδαχρησιμοποιώντας εναλλακτικές πηγές δεδομένων και εφαρμόζοντας διάφορεςστατιστικές και οικονομετρικές προσεγγίσεις για την μοντελοποίηση τηςεισοδηματικής ανισότητας.Η δομή της διδακτορικής διατριβής είναι η ακόλουθη. Το Κεφάλαιο 1αποτελεί την εισαγωγή. Το Κεφάλαιο 2 παρουσιάζει μια λεπτομερήεπισκόπηση βιβλιογραφίας για την εισοδηματική ανισότητα στην Ελλάδα. Ταδεδομένα και η μεθοδολογία περιγράφονται στο Κεφάλαιο 3. Δύο είναι οιβασικές πηγές δεδομένων: οικονομικά φορολογικά δεδομένα (φορολογικέςδηλώσεις φυσικών προσώπων) και EU-SILC μίκρο δεδομένα. Η στατιστικήεξειδίκευση για τα ομαδοποιημένα φορολογικά δεδομένα περιλαμβάνει τηνχρησιμοποίηση μεθόδων παρεμβολής σύμφωνα με τους Cowell and Mehta(1982). Εφαρμόζεται επίσης μια εναλλακτική μεθοδολογία για την εκτίμησητων ανωτέρων εισοδηματικών μεριδίων από ομαδοποιημένα φορολ ογικάδεδομένα σύμφωνα με την προσέγγιση του Piketty (2001). Επιπλέονπεριλαμβάνεται η στατιστική εξειδίκευση για την εκτίμηση των δεικτώνανισοκατανομής από EU-SILC μίκρο δεδομένα. Τα εμπειρικά ευρήματαπαρουσιάζονται στο Κεφάλαιο 4. Ένα μέρος του είναι αφιερωμένο στηνεπίπτωση της οικονομικής κρίσης στην κατανομή εισοδήματος. Ηοικονομετρική προσέγγιση για την μελέτη της σχέσης της εισοδηματικήςανισότητας με την μακροοικονομική δραστηριότητα συζητείται στο Κεφάλαιο5. Η Αυτοπαλίνδρομη Κατανεμημένη Υστέ ρηση (ARDL) (ή έλεγχος ορίων)της διαδικασίας συνολοκλήρωσης εφαρμόζεται για την εμπειρική ανάλυσητων μακροχρόνιων σχέσεων και της δυναμικής αλληλεπίδρασης για τις υπομελέτη μεταβλητές. Το Κεφάλαιο 6 εμπεριέχει τα εμπειρικά αποτελέσματα γιατην δομή της εισοδηματικής ανισότητας (διάσπαση των δεικτώνανισοκατανομής με πληθυσμιακές υπό-ομάδες και πηγές εισοδήματος) καθώςεπίσης και τις διανεμητικές επιπτώσεις των εργαλείων πολιτικής (όπως οιφόροι και οι κοινωνικές μεταβιβάσεις). Τέλος, τα συμπεράσματα, οιεπιπτώσεις πολιτικής και η δυνητική μελλοντική έρευνα παρουσιάζονται στοΚεφάλαιο 7.
Μελέτη προγνωστικών και προβλεπτικών παραγόντων του μελανώματος στον ελληνικό πληθυσμό
Authors: Νικολούδη Στυλιανή-Θεονύμφη
Published: September 2021

ΠΕΡΙΛΗΨΗΥΠΟΒΑΘΡΟ: Τις τελευταίες τρείς δεκαετίες έγιναν διεθνώς πολλές προσπάθειες μελέτης ανεξάρτητων προγνωστικών παραγόντων, κλινικών και παθολογοανατομικών, σχετιζόμενων με το μελάνωμα και ενσωμάτωσή τους στο σύστημα σταδιοποίησης της AJCC.ΣΤΟΧΟΣ: Η αξιολόγηση διεθνώς γνωστών προγνωστικών και παραγόντων κινδύνου μελανώματος , ειδικά στον ελληνικό πληθυσμό και η καταγραφή των σχετικών τάσεων στην Ελλάδα.ΜΕΘΟΔΟΛΟΓΙΑ: Για τη μελέτη 1671 καταγεγραμμένων περιστατικών μελανώματος στον ελληνικό πληθυσμό κατά την περίοδο 1988-2014, δημιουργήσαμε μία βάση δεδομένων, που περιλαμβάνει δημογραφικά ,κλινικά και παθολογοανατομικά στοιχεία, όπως φύλο, εθνικότητα, επάγγελμα, φωτότυπο, έκθεση σε υπεριώδη ακτινοβολία, ιστολογικό τύπο, πάχος ,εξέλκωση και υποστροφή του πρωτοπαθούς μελανώματος,καθώς και στοιχεία από τη βιοψία λεμφαδένος φρουρού και πλήρους λεμφαδενικού καθαρισμού.Εν συνεχεία έγινε διαστρωμάτωση για την ηλικία και διαχωρισμός χρονολογικά των περιστατικών ,προ και μετά το 2004.ΑΠΟΤΕΛΕΣΜΑΤΑ: Καταγράφηκε επικράτηση του επιφανειακώς εξαπλούμενου μελανώματος (54.8%) με ηλικιακό peak τα 60 έτη, δηλαδή μία δεκαετία νωρίτερα από ότι διεθνώς και υπεροχή των γυναικών στις αναπαραγωγικές ηλικίες μέχρι 50 ετών, με επικράτηση των φωτότυπων ΙΙ (34.9%) και ΙΙΙ (46.6%) .Δεν τεκμηριώθηκε αύξηση κινδύνου μελανώματος λόγω επαγγελματικής έκθεσης , σε εργαζόμενους σε εξωτερικούς χώρους, αντιθέτως μόνο σε ψυχαγωγική διαλείπουσα έκθεση στον ήλιο(39.6%).Η πλειοψηφία των περιστατικών ήταν μετρίου πάχους κατά τη διάγνωση (45.2%), με αύξηση του πάχους με την πάροδο της ηλικίας, ενώ καταγράφηκε με την πάροδο του χρόνου αύξηση της επίπτωσης λεπτών (<1mm) και μεγαλύτερη των in situ μελανωμάτων μετά το 2004. Στο συνολικό πληθυσμό επικρατούσαν τα εξελκωμένα μελανώματα, ενώ στους νέους, κάτω των 60 ετών, τα μη εξελκωμένα. Το ποσοστό υποστροφής άγγιζε το 21,8% (21.4% μερική και 0.4% πλήρης).Βάση των δεδομένων για το πάχος κατά Breslow, παραλήφθηκε η βιοψία λεμφαδένος φρουρού σε ένα ποσοστό 18.3% που είχε ένδειξη να γίνει, ενώ πλήρης λεμφαδενικός καθαρισμός έγινε στο 28.8% , ποσοστό υψηλότερο σε άτομα 50-70 ετών.ΣΥΜΠΕΡΑΣΜΑ: Στην Ελλάδα η τάση αύξησης των λεπτότερου πάχους μελανωμάτων με την πάροδο των ετών είναι ενθαρρυντική, αλλά υπάρχουν περιθώρια βελτίωσης των στρατηγικών πρώιμης διάγνωσης και εφαρμογής μέτρων πρόληψης, καθώς η πλειοψηφία των μελανωμάτων είναι μετρίου πάχους κατά τη διάγνωση. Τα αποτελέσματα της παραπάνω μελέτης σκιαγραφούν υποομάδες Ελλήνων υψηλού κινδύνου για μελάνωμα, σχετιζόμενων κυρίως με διαλείπουσα ψυχαγωγική έκθεση στον ήλιο, ατόμων με φωτοτύπους ΙΙ και ΙΙΙ και ιδιαιτέρως γυναικες νεαρής ηλικίας, που πρέπει να αποτελέσουν και το στόχο των στρατηγικών πρωτεύουσας πρόληψης στην Ελλάδα.
Programmed-death receptor (PD-1) and its role in T cell biology
Authors: Charlton Joanna-Jean
Published: September 2021

Tα Τ λεμφοκύτταρα που εμφανιζουν φαινότυπο κυττάρων μνήμης (ΜemoryPhenotype-MP) και απαντώνται σε μη ανοσοποιημένους ποντικούς,έχουν λειτουργικάχαρακτηριστικά κλασικών κυττάρων μνήμης και παρέχουν προστασία έναντι μολύνσεωνπαίζοντας ρόλο τόσο στήν εγγενή όσο και στήν επίκτητη ανοσία. Οι μηχανισμοί πουδιέπουν την ομοιόσταση αυτών των κυττάρων παραμένουν ασαφείς.Στη διδακτορικήαυτή διατριβή αποκαλύψαμε ένα κρίσιμο ρόλο που παίζει ο αρνητικόςσυνενεργοποιητής Programmed Death 1 (PD-1) στήν εξελικτική τύχη αυτών των MPκυττάρων. Στα λεμφικά όργανα και ιστούς ποντικών, στούς οποίους έχει απαλειφθεί γενετικάτο γονίδιο PD-1 (PD-1KO ποντίκια), παρατηρείται μιά σημαντική συσσώρευσηλειτουργικών MP CD8 T λεμφοκυττάρων και συγκεκριμένα δραστικών λεμφοκυττάρωνμνήμης(T Effector Memory-TEM).Αυτά τα κύτταρα έχουν μειωμένη ικανότηταπολλαπλασιασμού αλλά αυξημένη δυνατότητα επιβίωσης σε σχέση με του αγρίου τύπου.Επίσης παράγουν δραστικά μόρια μετά απο έκθεση σε εστέρες φορβόλης ή ενδογενήερεθίσματα. Παρομοίως κατά τον πολλαπλασιασμό τών παρθένων CD8 κυττάρων πουέπεται μιάς λεμφοπενίας, μια κατάσταση που οδηγεί σε εμφάνιση Τ λεμφοκυττάρων τύπουμνήμης, παρατηρείται μετάπτωσή τους κυρίως σε TEM στα PD-1 KO ποντίκια. Η υιοθέτησηαυτού του φαινότυπου αποτελεί ένα γεγονός συνυφασμένο με τον γονότυπο μόνο τώνCD8 T λεμφοκυττάρων και αποδείχθηκε με πειράματα χιμαιρισμού. Επιπρόσθετα κύτταρακεντρικής μνήμης (TCM) από PD-1 KO ποντίκια που μεταφέρθηκαν σε νέους ιστολογικάσυμβατούς αποδέκτες μετέπεσαν στη συντριπτική πλειοψηφία τους σε κύτταρα δραστικήςμνήμης (TEM) ενώ το αντίστροφο αφορούσε ένα πολύ μικρό ποσοστό των μεταφερθέντωνκυττάρων. Από τα παραπάνω και από τα αποτελέσματα τής μεταγραφικής ανάλυσηςολόκληρου του μεταγραφώματος τών CD8 TCM κυττάρων καταλήγουμε στο συμπέρασμα ότιτο μόριο PD-1 παίζει καθοριστικό ρόλο στη διαμόρφωση τών υποτύπων τών κυττάρωνμνήμης.
Παράμετροι βιοκαταβύθισης ιόντων μετάλλων σε βιολογικούς αντιδραστήρες κλίνης
Authors: Κούση Παυλίνα
Published: September 2021

Σκοπός της διατριβής ήταν η ανάπτυξη θειοαναγωγικού αντιδραστήρα υψηλής απόδοσης για την επεξεργασία όξινων διαλυμάτων θειικών ιόντων και ιόντων δισθενούς Fe, Zn, Cu και Ni και την καταβύθιση των μεταλλικών αξιών με τη μορφή θειούχων ενώσεων. Για τη βελτιστοποίηση της διεργασίας, μελετήθηκαν τρεις απλές πηγές άνθρακα/ηλεκτρονίων (γαλακτικό ιόν, αιθανόλη και οξικό ιόν) προκειμένου να ελεγχθεί η καταλληλότητά τους για τη διατήρηση θειοαναγωγικού βιολογικού στρώματος, την επιτυχή αναγωγή των θειικών ιόντων, την ποσοτική απομάκρυνση των ιόντων των μετάλλων και την ελαχιστοποίηση του υπολειπόμενου οργανικού φορτίου στο επεξεργασμένο διάλυμα αντιδραστήρων σταθερής κλίνης που λειτούργησαν με διαφορετικές αναλογίες άνθρακα:θειικών ιόντων στο διάλυμα τροφοδοσίας. Με βάση τα αποτελέσματα της πειραματικής μελέτης, προτείνεται κατ’ αρχήν ένα απλό σύστημα μιας βαθμίδας με αντιδραστήρα σταθερής κλίνης και ανοδικής ροής, με αδρανές πληρωτικό υλικό συγκεκριμένων προδιαγραφών που εξασφαλίζει την υδραυλική σταθερότητα του συστήματος αλλά και τη ζητούμενη ακινητοποίηση των θειοαναγωγικών βακτηρίων σε λεπτό βιολογικό στρώμα. Από τη διαδικασία που ακολουθήθηκε για τον εμπλουτισμό και την προσαρμογή του αρχικού εμβολίου σε απλές πηγές άνθρακα/ηλεκτρονίων, προέκυψε βακτηριακός πληθυσμός όπου επικράτησε το είδος Desulfobacter postgatei, το οποίο έχει τη χαρακτηριστική ιδιότητα να αποικοδομεί το οξικό ιόν που σχηματίζεται ενδιαμέσως κατά την οξείδωση του γαλακτικού ιόντος και της αιθανόλης. Το αποτέλεσμα αυτό είναι ιδιαιτέρως σημαντικό στην περίπτωση που επιλεχθούν αυτές οι πηγές άνθρακα/ηλεκτρονίων καθώς, έτσι, αξιοποιείται το υψηλότερο δυνατό ποσοστό του οργανικού άνθρακα που τροφοδοτείται στο σύστημα και ελαχιστοποιείται το οργανικό φορτίο στο επεξεργασμένο διάλυμα. O αντιδραστήρας αποδείχθηκε ότι, όταν τροφοδοτηθεί με αιθανόλη ως πηγή άνθρακα/ηλεκτρονίων, έχει δυνατότητα ποσοτικής απομάκρυνσης ιόντων δισθενούς Fe, Zn, Cu και Ni (αρχικής συγκέντρωσης 0,1 g/L) από όξινα (pH 3-3,5) συνθετικά διαλύματα θειικών ιόντων (αρχικής συγκέντρωσης 1,8 g/L). Σε αυτήν την περίπτωση, ο ρυθμός αναγωγής των θειικών ιόντων μπορεί να προσεγγίσει τα 7 g/Ld ενώ ο υπολειπόμενος ολικός οργανικός άνθρακας στο επεξεργασμένο διάλυμα προσδιορίστηκε σε τιμή χαμηλότερη από 40 mg/L. Στην παραγόμενη ιλύ, που αποτελείται κυρίως από άμορφες φάσεις θειούχων ενώσεων των μετάλλων, αναγνωρίστηκαν συμπλέγματα μικροκρυσταλλικών δομών μαρκασίτη, βουρτσίτη, σφαλερίτη, κοβελλίνη και χιζελγουντίτη.
Molecular, genetic and functional characterization of pesticide resistance mechanisms of Tetranychus urticae
Authors: Ρήγα Μαρία
Published: September 2021

Ο τετράνυχος, Tetranychus urticae Koch, αποτελεί σημαντικό εχθρό των καλλιεργειών. Καταπολεμάται κυρίως με εντομοκτόνα που σε συνδυασμό με τα ιδιαίτερα χαρακτηριστικά του οργανισμού, εμφανίζει υψηλά επίπεδα ανθεκτικότητας σε μεγάλο αριθμό ουσιών, όπως αβερμεκτίνες, METIs και πυρεθροειδή. Η ανθεκτικότητα του τετρανύχου στα εντομοκτόνα είναι πιθανότατα αποτέλεσμα της μεταβολικής ανθεκτικότητας ή/ και αλλαγών στο στόχο του εντομοκτόνου.Ανάλυση δεδομένων γονιδιακής έκφρασης από ανθεκτικούς πληθυσμούς στις ουσίες αυτές δείχνουν υψηλά επίπεδα έκφρασης γονιδίων αποτοξικοποίησης και κυρίως P450s. Οι P450s CYP392A16 και CYP392A11 εκφράστηκαν επιτυχώς σε βακτηριακό σύστημα. Φάνηκε πως η CYP392A16 μεταβολίζει το εντομοκτόνο abamectin παράγοντας έναν μη τοξικό υδροξυλιωμένο μεταβολίτη, όπως επιβεβαιώθηκε και από πειράματα βιοδοκιμών. Επίσης, αναπτύχθηκε αντίσωμα για το συγκεκριμένο ένζυμο με υψηλή εκξειδίκευση για την CYP392A16 σύμφωνα με πειράματα ανοσοαποτύπωσης. Επιπρόσθετα, βρέθηκε πως η CYP392A11 μεταβολίζει δύο δραστικές ουσίες που ανήκουν στα METI ακαρεοκτόνα, τα fenpyroximate και cyenopyrafen. Ο μεταβολισμός του fenpyroximate οδηγεί στη δημιουργία ενός μη τοξικού μεταβολίτη και ο μεταβολίτης του cyenopyrafen είναι ένα υδροξυλιωμένο προϊόν.Με τη χρήση του GAL4/UAS συστήματος δημιουργήθηκαν διαγονιδιακά στελέχη δροσόφιλας στα οποία συνεκφράζονται οι CYP392A16 ή CYP392A11 με τη CPR του τετρανύχου και αξιολογήθηκε η δράση αυτών σε σχέση με τον φαινότυπο της ανθεκτικότητας. Το στέλεχος που εκφράζει την CYP392A16 και TuCPR εμφανίζει ανθεκτικότητα στο εντομοκτόνο abamectin σε σύγκριση με το στέλεχος αναφοράς. Επίσης, δημιουργήθηκε το στέλεχος TuCPR; CYP392A11 που εμφανίζει ανθεκτικότητα στο fenpyroximate. Μελετήθηκε η σχετική επίδραση γνωστών μεταλλαγών (G314D, G326E στα κανάλια χλωρίου και οι L1024V, F1538I στο κανάλι νατρίου) στον φαινότυπο της ανθεκτικότητας του τετρανύχου και η κάθε μεταλλαγή εισήχθησε σε ευαίσθητο γενετικό υπόβαθρο μέσω πολλαπλών διασταυρώσεων. Φάνηκε πως οι μεμονωμένες μεταλλαγές 314D και 326E προσδίδουν χαμηλά επίπεδα ανθεκτικότητας στις μακροκυκλικές λακτόνες. Ωστόσο, ο συνδυασμός τους προσδίδει υψηλότερη ανθεκτικότητα, αλλά χαμηλότερη σε σχέση με αυτή του ανθεκτικού πληθυσμού. Συνεπώς οι μεταλλαγές αυτές δεν αποτελούν τον μοναδικό μηχανισμό που συνεισφέρει ανθεκτικότητα στις ουσίες αυτές. Η ανθεκτικότητα στα πυρεθροειδή μελετήθηκε σε ομόζυγα στελέχη που φέρουν τις μεταλλαγές 1024V και 1538I. Τα στελέχη αυτά εμφανίζουν υψηλά επίπεδα ανθεκτικότητας στο bifenthrin, χαμηλότερα από αυτά των πατρικών στελεχών. Πιθανότατα και άλλοι μηχανισμοί να παίζουν ρόλο στην ανθεκτικότητα στο bifenthrin. Επίσης, τα fenpropathrin και fluvalinate χρησιμοποιήθηκαν στα ίδια στελέχη. Φαίνεται πως οι μεταλλαγές αυτές προσδίδουν υψηλά επίπεδα προστασίας και παίζουν σημαντικό ρόλο στην ανθεκτικότητα σε αυτά τα εντομοκτόνα.
Ανάπτυξη μεθόδων βιοπληροφορικής για την ανάδειξη δικτυακών υπογραφών με σκοπό την κατανόηση μοριακών μηχανισμών και την διερεύνηση υποψήφιων φαρμάκων
Authors: Μπουρδάκου Μαριλένα
Published: September 2021

Οι βιολογικές συστημικές προσεγγίσεις είναι ουσιαστικής σημασίας για την ανακάλυψη γονιδίων, που σχετίζονται με διαφορετικές ασθένειες, προσφέροντας μια διαφορετική προοπτική και νέα εργαλεία για την ανάλυση διαφόρων τύπων μοριακών σχέσεων, όπως η γονιδιακή συν-έκφραση ή οι αλληλεπιδράσεις μεταξύ πρωτεϊνών. Ωστόσο, λόγω της έλλειψης πειραματικών πληροφοριών, η ανάλυση αυτή δεν εφαρμόζεται πλήρως. Ο σκοπός της μελέτης αυτής, είναι να αποκαλύψει την πολύ ισχυρή συμβολή στατιστικών μεθόδων κατασκευής γονιδιακών δικτύων συν-έκφρασης ή των μεθόδων επαγωγής δικτυακής συσχέτισης, όπως ονομάζονται, που βασίζονται στις DNA μικροσυστοιχίες για την ανάδειξη σημαντικών γονιδίων και γονιδιακών αλληλεπιδράσεων. Ερευνήθηκε η ικανότητα των μεθόδων αυτών στην ανάδειξη και ιεράρχηση γονιδίων για τους διαφορετικούς τύπους και στάδια του καρκίνου του μαστού μέσα από: 1) ένα σχήμα ταξινόμησης, όπου αξιολογήθηκε η απόδοσή τους 2) την εύρεση ισχυρών δικτυακών υπογραφών, από τις ισχυρές γονιδιακές ακμές που διατηρούνται σε πολλά σύνολα δεδομένων 3) τον εντοπισμό των εμπλεκόμενων μοριακών μηχανισμών και 4) το επίπεδο συνεισφοράς τους στον επαναπροσδιορισμό φαρμάκων. Για την ενίσχυση της μεθοδολογίας αυτής, αναπτύχθηκαν επιπλέον δύο μοντέλα, βασιζόμενα στη θεωρία τυχαίων περιπάτων με πληροφόρηση, όπου το ένα αναδεικνύει γονίδια της νόσου εξετάζοντας τις συσχετίσεις των μοριακών μηχανισμών και το άλλο αναδεικνύει μηχανισμούς εξετάζοντας το δίκτυο γονιδιακής συν-έκφρασης της νόσου, τα γονίδια στόχους των microRNAs που έχουν βρεθεί ότι σχετίζονται με τους τύπους του καρκίνου του μαστού και τα γονίδια στόχους των επαναπροσδιορισμένων φαρμάκων που βρέθηκαν από την ανάλυση κάθε τύπου του καρκίνου του μαστού. Τα αποτελέσματα που βρέθηκαν, έδειξαν πως οι μέθοδοι επαγωγής δικτυακής συσχέτισης είναι ικανές να ιεραρχήσουν σημαντικά γονιδία για τον καρκίνο του μαστού, να συμβάλλουν στην ουσιαστική ανακάλυψη δικτυακών υπογραφών, να δίνουν πληροφορίες σχετικά με τους μοριακούς μηχανισμούς που σχετίζονται με τη νόσο και να ενισχύουν την ανακάλυψη επαναστοχευμένων φαρμάκων από μία συστημική οπτική. Τα μοντέλα που κατασκευάστηκαν ισχυροποίησαν και εμπλούτισαν τα παραπάνω αποτελέσματα με νέους μοριακούς μηχανισμούς.
Maximum entropy probability distributions and statistical-stochastic modelling of reinfall
Authors: Παπαλεξίου Σίμων-Μιχαήλ
Published: September 2021

Εξετάζονται τρία κυρίως θέματα: (α) η δυνατότητα να χρησιμοποιηθεί μια θεωρητική αρχή, συγκεκριμένα η αρχή της μέγιστης εντροπίας, ως βάση για τη διαμόρφωση και την επιλογή πιθανοτικών κατανομών κατάλληλων για γεωφυσικές μεταβλητές και ειδικότερα για τη βροχόπτωση, (β) η πιθανοτική-στατιστική ανάλυση σε παγκόσμια κλίμακα της ημερήσιας βροχόπτωσης καθώς και της ακραίας ημερήσιας βροχόπτωσης και (γ) η στοχαστική δομή της ημερήσιας βροχόπτωσης σε πολύ μικρή χρονική κλίμακα. Βασικός στόχος της έρευνας είναι να διατυπώσει απλά αλλά θεμελιώδη και ευρέως ενδιαφέροντος ερωτήματα σχετικά με τη στατιστική-στοχαστική φύση της βροχόπτωσης και να δώσει απαντήσεις όχι μόνο θεωρητικής αλλά κυρίως πρακτικής αξίας. Σχετικά με την αρχή της μέγιστης εντροπίας, η έμφαση δίνεται στη διαμόρφωση και στη λογική και θεωρητική τεκμηρίωση απλών περιορισμών που σε συνδυασμό με τον κλασικό ορισμό της εντροπίας, δηλαδή αυτού των Boltzmann-Gibbs-Shannon, θα οδηγούν σε ευέλικτες και απλές κατανομές κατάλληλες για την πιθανοτική περιγραφή της βροχόπτωσης αλλά και άλλων γεωφυσικών μεταβλητών. Για τη στατιστική ανάλυση της ημερήσιας βροχόπτωσης, εξετάστηκαν τρεις διαφορετικές πτυχές της. Πρώτον, η εποχιακή διακύμανση της με επίκεντρο στις ιδιότητες της περιθώριας κατανομή της. Συγκεκριμένα εκπονήθηκε μια μαζική εμπειρική ανάλυση περισσότερων από 170 000 μηνιαίων δειγμάτων βροχόπτωσης σε περισσότερους από 14 000 σταθμούς σε όλο τον κόσμο με στόχο να απαντηθούν δύο βασικά ερωτήματα: (α) ποια στατιστικά χαρακτηριστικά της ημερήσιας βροχόπτωσης παρουσιάζουν τη μεγαλύτερη εποχιακή διακύμανση, και (β) κατά πόσον υπάρχει ή όχι ένα σχετικά απλό πιθανοτικό μοντέλο ικανό να περιγράψει τη θετική ημερήσια βροχόπτωση για κάθε μήνα και σε κάθε περιοχή του κόσμου. Δεύτερον, εξετάζεται η ουρά της κατανομής της ημερήσιας βροχόπτωσης, δηλαδή, το μέρος της κατανομής που περιγράφει τα ακραία γεγονότα. Αναλύθηκαν ακραίες βροχοπτώσεις σε περισσότερους από 15 000 σταθμούς και συγκρίθηκε η απόδοση τεσσάρων κοινών πιθανοτικών μοντέλων ουράς που αντιστοιχούν στις κατανομές Pareto, Weibull, Λογαριθμοκανονικής και Γάμα. Σκοπός ήταν να αποκαλυφθεί ποιος τύπος ουράς περιγράφει καλύτερα τη συμπεριφορά των ακραίων γεγονότων. Τρίτον, αναλύονται οι χρονοσειρές της ετήσιας μέγιστης ημερήσιας βροχόπτωσης σε περισσότερους από 15 000 σταθμούς με στόχο να απαντηθεί ίσως το βασικότερο ερώτημα της στατιστικής υδρολογίας, δηλαδή, ποια εκ των τριών κατανομών ακραίων τιμών περιγράφει καλύτερα τα ετήσια μέγιστα της ημερήσιας βροχόπτωσης. Τέλος, εξετάζονται οι στοχαστικές ιδιότητες της βροχόπτωσης σε λεπτή χρονική κλίμακα, μελετώντας ένα μοναδικό σύνολο δεδομένων που περιλαμβάνει μετρήσεις επτά επεισοδίων βροχόπτωσης με χρονική διακριτότητα 5-10 δευτερόλεπτων. Το ερώτημα που τίθεται και επιχειρείται να απαντηθεί είναι αν είναι δυνατόν ένα μοναδικό και απλό στοχαστικό μοντέλο να αναπαράγει τη μεγάλη στατιστική διαφοροποίηση που παρατηρήθηκε στα επεισόδια αυτά.
Πειραματική διερεύνηση ανάκλασης και υπερπήδησης κυμάτων σε κατακόρυφα μέτωπα με διατάξεις απομείωσης ενέργειας
Authors: Γιαντσή Θεοδώρα
Published: September 2021

Αντικείμενο της διατριβής είναι η διερεύνηση της ανακλαστικότητας κατακόρυφων μετώπων με διατάξεις απομείωσης ενέργειας υπό την δράση θαλασσίων κυματισμών καθώς και η επίδραση της κυματικής παροχής υπερπήδησης στην ανάκλαση των κυμάτων. Για τη μελέτη των φαινομένων αυτών έγιναν πειραματικές μετρήσεις της κυματικής διαταραχής, σε φυσικά προσομοιώματα, σε προκαθορισμένες θέσεις έμπροσθεν διατομών ώστε να υπολογιστεί ο μέσος συντελεστής ανάκλασης Cr (Bulk Reflection Coefficient), των διατομών, ως ο μέσος όρος του φάσματος των συντελεστών ανάκλασης. Ταυτόχρονα σε ορισμένες περιπτώσεις έγιναν και μετρήσεις παροχής υπερπήδησης q, μετρούμενης σε (m3/s/m). Εκτελέσθηκαν 4 σειρές πειραματικών μετρήσεων οι οποίες χωρίζονται σε 2 ομάδες βάσει των χαρακτηριστικών τους, τις ακόλουθες:Α) Διατάξεις με κατακόρυφο μέτωπο και θάλαμο εκτόνωσης κυματισμών κενό ή με λιθορριπήΒ) Διατάξεις με κατακόρυφο μέτωπο και με τοίχο επιστροφής κυματισμών σε μεικτή διατομή Από την διαστατική ανάλυση και την επεξεργασία των πειραματικών δεδομένων προέκυψαν εμπειρικές σχέσεις που συνδέουν τον συντελεστή ανάκλασης με τα χαρακτηριστικά μεγέθη της διατομής και των προσπιπτόντων κυμάτων ανά υποκατηγορία έργου. Επίσης συσχετίσθηκε η μεταβολή του συντελεστή ανάκλασης με την παροχή κυματικής υπερπήδησης. Η ερευνητική συμβολή της διατριβής έγκειται στο γεγονός ότι οι προτεινόμενες εμπειρικές σχέσεις μπορούν να χρησιμοποιηθούν: α) για την καταρχήν διαστασιολόγηση διατομών με βάση τις κυματικές συνθήκες στην περιοχή όπου πρόκειται να κατασκευασθούν β) για τον συνυπολογισμό της επίδρασης που έχει η κυματική υπερπήδηση στην ανάκλαση των κυμάτων και κατά συνέπεια στη βελτιστοποίηση της διαστασιολόγησης των διατομών τέτοιου είδους και γ) για την βαθμονόμηση μαθηματικών μοντέλων.
Φυτοχημική ανάλυση αώρων καρπών του Cornus mas L., έλεγχος αντιοξειδωτικής ικανότητας και αναστολής δράσης της αναγωγάσης της αλδόζης
Authors: Μουσσούνι Σόνια
Published: September 2021

Ο σκοπός της παρούσας εργασίας είναι να μελετηθούν για πρώτη φορά οι άγουροι καρποί του Cornus mas L., όσον αφορά το φυτοχημικό περιεχόμενό τους σε συνδυασμό με την αντιοξειδωτική ικανότητά τους κάνοντας χρήση της μεθόδου σάρωσης ελευθέρων ριζών του DPPH και της μεθόδου της Χημειοφωταύγειας, την προστατευτική δράση από τις δευτερογενείς επιπτώσεις στους διαβητικούς ως αναστολείς δράσης της αναγωγάσης της αλδόζης ARL2 και της αλδεΰδης ARL1 και τέλος της αντιφλεγμονώδους δράσης κάνοντας χρήση των αναστολέων της λιποξυγονάσης LOX. Τα αποτελέσματα της μελέτης αυτής συγκρίνονται με τα αποτελέσματα που ελήφθησαν για τους ώριμους καρπούς του Cornus mas L σε μια προηγούμενη μελέτη.Οι άγουροι καρποί του Cornus mas L. εμφανίστηκαν να έχουν ισχυρότερη ικανότητα σάρωσης ελευθέρων ριζών από τους ώριμους όμως τα αποτελέσματα από την μελέτη της χημειοφωταύγειας έδειξαν ότι οι ώριμοι καρποί έχουν ισχυρότερη αντιοξειδωτική δράση. Από την άλλη πλευρά οι άγουροι καρποί εμφανίζονται να είναι ισχυρότεροι αναστολείς ARI απ’ότι οι ώριμοι καρποί, γεγονός που υποδηλώνει ότι οι άγουροι καρποί θα πρέπει χρησιμοποιηθούν. Πρέπει επίσης να ληφθεί υπόψη ότι οι δύο τύποι ωρίμανσης χαρακτηρίζονται από αρκετά μέτρια ικανότητα αναστολής του ενζύμου της LOX όσον αφορά το εκχύλισμα του διαιθυλαιθέρα ενώ δεν έχει σημειωθεί καθόλου δράση στα άλλα εκχυλίσματα, καταλήγοντας στο συμπέρασμα ότι οι καρποί του Cornus mas L. δεν μπορούν να χρησιμοποιηθούν για την αντιφλεγμονώδη δράση, σε συνδυασμό με βιοσυνθετικές μεταβολές που επισυμβαίνουν.Η LC-DAD-MS ανάλυση των άγουρων καρπών του Cornus mas L. έδειξε ότι τόσο το εκχύλισμα του διαθυλαιθέρα όσο και το εκχύλισμα του οξικού αιθυλεστέρα είναι μια πολύ καλή πηγή γλυκοζιτών του γαλλικού οξέος, παραγώγων κερκετίνης, ιριδοειδών και φαινολικών οξέων γεγονός που τα καθιστά πολύ ενδιαφέροντα από απόψεως φυτοχημικού περιεχομένου.Η ανάλυση φασμάτων NMR των εκχυλισμάτων του διαθυλαιθέρα, του οξικού αιθυλεστέρα, οδήγησε στον προσδιορισμό της δομής πολλών παραγώγων γαλλοταννινών, γλυκοζιτικών παραγώγων της κερκετίνης, υδροξυβενζοϊκών οξέων, φαινολικών οξέων, υδροξυκινναμωμικών οξέων και άλλων ενώσεων.
Μελέτη των στάσεων και αντιλήψεων των ιατρών στην πρωτοβάθμια φροντίδα υγείας για την αντιμετώπιση των συνήθων λοιμώξεων της κοινότητας
Authors: Περδικάκη Πηγή
Published: September 2021

Η ανάπτυξη αντοχής στα αντιμικροβιακά από πολλά σημαντικά παθογόνα για τον άνθρωποέχει συνδεθεί με την έκθεση σε αντιβιοτικά στην πάροδο του χρόνου. Περίπου το 85% τωνσυνταγών για αντιβιοτικά στην κοινότητα προέρχεται από ιατρούς πρωτοβάθμιας φροντίδας υγείας.Σκοπός της παρούσας διατριβής ήταν να καταγράψει σε τρεις διαδοχικές χρονικέςπεριόδους τις στάσεις και αντιλήψεις των ιατρών της πρωτοβάθμιας φροντίδας υγείας (ΠΦΥ όσοναφορά στην αντιμετώπιση (διαγνωστική και θεραπευτική) λοιμώξεων αναπνευστικού καιουροποιητικού σε ασθενείς της κοινότητας, την άμεση επίδραση της ακαδημαϊκής εκπαίδευσης σεαυτές, καθώς και την προοπτική παρακολούθηση των πιθανών αλλαγών μετά από την παρέμβασητης εκπαίδευσης στη διάρκεια του χρόνου.Η μελέτη διενεργήθηκε σύμφωνα με τις αρχές της ποιοτικής έρευνας και το μεθοδολογικόεργαλείο σε κάθε φάση ήταν κατάλληλα δομημένο ανώνυμο ερωτηματολόγιο. Τα ερωτηματολόγιααπευθύνθηκαν σε γενικούς ιατρούς και ειδικούς παθολόγους ενώ στην περίπτωση των λοιμώξεωναναπνευστικού και σε ειδικούς πνευμονολόγους της κοινότητας.Η μελέτη ολοκληρώθηκε σε μία χρονική πορεία 4 ετών (φάση Α 2008-9 αρχική καταγραφή,συμμετοχή 1.185 ιατρών, φάση Β 2009-2011 ακαδημαϊκή εκπαίδευση 1.204 ιατρών με συμμετοχήστη μελέτη 498 ιατρών και φάση Γ μακροπρόθεσμη παρακολούθηση των μεταβολών της φάσης Βσε σχέση με ομάδα ελέγχου, Μάιος 2012, με συμμετοχή 518 ιατρών).Η φάση Α κατέδειξε σημαντικόπεριθώριο για βελτίωση στη χρήση απλών κλινικοεργαστηριακών εργαλείων για τον περιορισμό τηςχορήγησης αντιμικροβιακών στις περιπτώσεις που είναι απαραίτητο, όπως και στην εμπειρικήεπιλογή των αντιμικροβιακών στις συνήθεις λοιμώξεις που αντιμετωπίζει ο ιατρός της κοινότητας. Ηφάση Β που ακολούθησε με το εκπαιδευτικό πρόγραμμα κατέστησε εμφανή την σημαντικήβελτίωση των απαντήσεων μετά το πέρας της εκπαίδευσης, άλλοτε άλλης έκτασης ανά θεματικόπεδίο. Με τη φάση Γ επιβεβαιώθηκε το ενθαρρυντικό αποτέλεσμα ότι η ακαδημαϊκή επιμόρφωση μεβραχυχρόνια, εντατικά και διαδραστικά σεμινάρια παρέχει σημαντικές βελτιώσεις στιςσυνταγογραφικές αντιλήψεις και στάσεις των ιατρών, και ακόμη σημαντικότερο ότι οι μεταβολέςαυτές διατηρούν την ισχύ τους στην πορεία του χρόνου.Τα αποτελέσματα της φάσης Β, και περισσότερο εκείνα της φάσης Γ επιβεβαίωσαν τηδιατυπωμένη άποψη ότι η διαδραστική διδασκαλία και η συνεπής συνεχιζόμενη εκπαίδευσηκατατάσσονται ανάμεσα στις αποτελεσματικές παρεμβάσεις για όλους τους επαγγελματίες στοντομέα της υγείας. Η συνεχιζόμενη επιμόρφωση των ιατρών ΠΦΥ είναι μία από τις παραμέτρους γιατην επιτυχία προγραμμάτων ορθολογικής συνταγογράφησης αντιμικροβιακών στην κοινότητα, μετελικό στόχο το περιορισμό του φαινομένου της αντοχής.
Λειτουργική ανάλυση του γονιδίου Snipper στη Drosophila melanogaster
Authors: Αλεξιάδης Αναστάσιος
Published: September 2021

Η RNA εξωνουκλεάση ERI-1 (Enhanced RNAi-1) εντοπίστηκε σε μια γενετική σάρωση στο Ceanorabditis elegans σαν αρνητικός ρυθμιστής της RNA παρεμβολής (RNAi). Ο μηχανισμός δράσης που προτάθηκε είναι η αποκοπή των δυο προεξεχόντων νουκλεοτιδίων από τα μικρά παρεμβαλλόμενα RNA (siRNA) γεγονός που τα καθιστά ανενεργά. Το ομόλογό της στον Homo sapiens και στον Mus musculus αλληλεπιδρά με το 3 ́άκρο των ιστονικών μεταγράφων απομακρύνοντας τα τελευταία νουκλεοτίδια τους και συμμετέχοντας στη ρύθμιση της αποικοδόμησης τους στο τέλος της S φάσης. Επιπλέον η ERI-1 στο Schizosaccharomyces pombe, το Ceanorabditis elegans και το Mus musculus συμμετέχει στην ωρίμανση του 5.8S rRNA αποκόπτοντας δυο νουκλεοτίδια από το 3 ́άκρο του. Φαίνεται λοιπόν ότι πρόκειται για μια σημαντική εξωνουκλεάση που παρεμβαίνει σε κεντρικούς κυτταρικούς μηχανισμούς που μεσολαβούνται από μόρια RNA. Για τον λόγο αυτό επιλέξαμε να μελετήσουμε τη δράση της στη Drosophila melanogaster όπου οι γνώσεις μας περιοριζόταν στον βιοχημικό χαρακτηρισμό του εκεί ομολόγου Snipper (Snp) σαν εξωνουκλεάση. Η μελέτη βασίστηκε σε μεταλλάγματα ένθεσης και υποέκφρασης του Snp μέσω RNA παρεμβολής, καθώς και σε διαγονιδιακές σειρές που το υπερεκφράζουν ώστε να διερευνηθεί η πιθανή εμπλοκή του σε κάποιο από τα γνωστά μονοπάτια. Τα αποτελέσματά μας έδειξαν ότι το Snp είναι ένα απαραίτητο γονίδιο για την ανάπτυξη της Drosophila melanogaster. Τα μετάγραφα του παρέχονται στο έμβρυο από την μητέρα και η μείωση της έκφρασης του οδηγεί σε αναστολή της ανάπτυξης σε συγκεκριμένα στάδια. Επιπλέον η υποέκφραση του σε διάφορους ιστούς προκαλεί παραμορφώσεις και αποκλίσεις από τη φυσιολογική τους μορφολογία. Σε συμφωνία με την αποκλίνουσα βιογένεση του 5.8S rRNA στη δροσόφιλα η απουσία του Snp δε φαίνεται να το επηρεάζει. Αντίθετα στην περίπτωση των μεταγράφων των ιστονικών RNA η απουσία του Snp οδηγεί σε ανάλογη μείωση των επιπέδων τους. Το φαινόμενο αυτό οφείλεται σε άμεση επίδραση της πρωτεΐνης Snp επί των ιστονικών mRNA όπως δείξαμε με πειράματα ανοσοκατακρήμνισης. Επιπλέον η αλληλούχιση των 3 ́άκρων των μεταγράφων της ιστόνης 3 έδειξε ότι η επεξεργασία τους απουσία της Snp είναι προβληματική, καθώς δεν αποκόπτονται τα δύο τελικά νουκλεοτίδια. Η υπόθεση πουΑΝΑΣΤΑΣΙΟΣ ΑΛΕΞΙΑΔΗΣ1προτείνεται είναι ότι η Snp συμμετέχει στην ωρίμανση ή/και στην προστασία του 3 ́άκρου των ιστονών. Η απουσία της οδηγεί σε μειωμένη αφθονία των ιστονικών μεταγράφων πιθανότατα λόγω αυξημένης αποικοδόμησης. Αυτό με τη σειρά του καθυστερεί ή αναστέλλει την ολοκλήρωση του κυτταρικού κύκλου.